**projektas**

**reg. Nr. T-256**

**2.20. darbotvarkės klausimas**

**Pasvalio rajono savivaldybės taryba**

**Sprendimas**

**Dėl KELEIVIŲ VEŽIMO REGULIARiAiS reisais vietinio SUSISIEKIMO maršrutais TARIFŲ**

2022 m. gruodžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 6 straipsnio 33 punktu, 16 straipsnio 2 dalies 37 punktu, Lietuvos Respublikos kelių transporto kodekso 16 straipsnio 2 dalimi ir atsižvelgdama į uždarosios akcinės bendrovės „Pasvalio autobusų parkas“ 2022 m. gruodžio 5 d. raštą Nr. SD-111 „Dėl reguliaraus vietinio susisiekimo maršrutų tarifų nustatymo“, Pasvalio rajono savivaldybės taryba nusprendžia:

1. Nustatyti, kad nuo 2023 m. sausio 1 d. taikomi keleivių vežimo reguliariais reisais vietinio susisiekimo maršrutais tarifų ir nuolaidų dydžiai, nustatyti Pasvalio rajono savivaldybės tarybos 2020 m. gruodžio 23 d. sprendimu Nr. T1-253 „Dėl keleivių vežimo reguliariais reisais vietinio susisiekimo maršrutais tarifų dydžių nustatymo“ (su visais aktualiais pakeitimais).
2. Sprendimas skelbiamas Teisės aktų registre ir Pasvalio rajono savivaldybės interneto svetainėje www.pasvalys.lt.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausioji specialistė V. Antanavičienė

2022-12-06 tel. (8 451) 54 114

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**Dėl KELEIVIŲ VEŽIMO REGULIARiAiS reisais vietinio SUSISIEKIMO maršrutais TARIFŲ**

2022-12-06

Pasvalys

1. **Sprendimo projekto rengimo pagrindas.**

Respublikos kelių transporto kodekso 16 straipsnio 2 dalis, kurioje nurodyta, kad keleivių vežimo reguliariais reisais vietinio susisiekimo maršrutais konkrečius tarifų dydžius nustato savivaldybių tarybos. Šie tarifų dydžiai turi būti peržiūrimi ne rečiau kaip kartą per metus, atsižvelgiant į vežimo sąnaudų, gautų pajamų pokyčius ir viešųjų paslaugų sutartyse tarp savivaldybių ir vežėjų numatytus įsipareigojimus. Atskiriems maršrutams gali būti nustatomi skirtingi tarifų dydžiai.

**2. Sprendimo projekto tikslai ir uždaviniai.**

Šiuo metu galiojantys keleivių vežimo vietinio reguliaraus susisiekimo autobusais tarifai nustatyti Pasvalio rajono savivaldybės tarybos 2020 m. gruodžio 23 d. sprendimu Nr. T1-253 „Dėl keleivių vežimo reguliariais reisais vietinio susisiekimo maršrutais tarifų dydžių nustatymo“ (su visais aktualiais pakeitimais) ir galioja nuo 2022 m. sausio 1 d. Atsižvelgiant į UAB Pasvalio autobusų parkas“ 2022 m. gruodžio 5 d. raštą Nr. SD-111 „Dėl reguliaraus vietinio susisiekimo maršrutų tarifų nustatymo“ siūloma palikti šiuo metu galiojančius tarifus.

**3. Kokios siūlomos naujos teisinio reguliavimo nuostatos ir kokių rezultatų laukiama.**  Naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui papildomai lėšų nereikės.

**5. Numatomo teisinio reguliavimo poveikio vertinimo rezultatai, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nereikia.

**7. Sprendimo projekto antikorupcinis vertinimas.** Antikorupcinis vertinimas neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Pasvalio rajono savivaldybės administracijos Strateginio planavimo ir investicijų skyrius. Atsakingas asmuo – Strateginio planavimo ir investicijų skyriaus vedėjas Gytis Vitkus.

Strateginio planavimo ir investicijų skyriaus

vyriausioji specialistė Virginija Antanavičienė